Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 27 ม.ค.66
Daily Focus-บล.ฟินันเซีย ไซรัส ประจำวันที่ 27 ม.ค.66
27 ม.ค. 2566

บล.ฟินันเซีย ไซรัส ประเมินแนวโน้มตลาดวันนี้ (27 ม.ค.66) คาด SET Index แกว่ง Sideways แนวรับหลักอยู่ที่ 1,670 จุด ถัดลงมาที่ 1,660 จุด ตลาดยังคงได้ Sentiment บวกจากฝั่งสหรัฐฯที่รายงาน GDP ไตรมาส 4/65 ดีกว่าคาด แต่องค์ประกอบภายในยังผสมผสานและยังมีสัญญาณการชะลอตัวของเศรษฐกิจ นอกจากนี้เรามองการฟื้นตัวของดัชนีจะยังจำกัดโดยมีตัวเลขเงินเฟ้อ PCE เดือน ธ.ค. ที่จะประกาศคืนนี้
ขณะที่การประชุม FED สัปดาห์หน้าตลาดคาดปรับขึ้นดอกเบี้ย 0.25% ขึ้นสู่ระดับ 4.50-4.75% ค่อนข้างแน่นอน ปัจจัยในประเทศโฟกัสหลักยังคงอยู่ที่การทยอยประกาศกำไรไตรมาส 4/65 ของบริษัทจดทะเบียน ภาพรวมคาดว่าจะฟื้นตัวได้จากไตรมาสก่อน นำโดยกลุ่มน้ำมัน Consumption และ Reopening Play ตามเศรษฐกิจที่ฟื้นและการเปิดประเทศ เรามองจังหวะพักตัวของราคาหุ้นเป็นโอกาสทยอยสะสมระยะกลาง-ยาว
ส่วนระยะสั้นเน้นเก็งกำไรหุ้นที่คาดงบไตรมาส 4/65 แข็งแรง
กลยุทธ์ : เลือกเก็งกำไรหุ้นไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ม.ค. : AAV, BCP, CENTEL, M, MAKRO